xiaomi mi mix 2 gets a price cut: now costs rs 29,999
భారీగా తగ్గిన షావోమి ఎంఐ మిక్స్ 2 ధర!
చైనా స్మార్ట్‌ఫోన్ దిగ్గజం షావోమి భారత్‌లో తన మార్కెట్‌ను ఎప్పటికప్పుడు పెంచుకుంటూ పోతోంది. మేడ్ ఇన్ ఇండియా ఫోన్లతో దేశంలో నంబర్ వన్ స్మార్ట్‌ఫోన్ కంపెనీగా నిలిచింది.
Samayam Telugu | Updated:
May 18, 2018, 04:36PM IST
చైనా స్మార్ట్‌ఫోన్ దిగ్గజం షావోమి భారత్‌లో తన మార్కెట్‌ను ఎప్పటికప్పుడు పెంచుకుంటూ పోతోంది. మేడ్ ఇన్ ఇండియా ఫోన్లతో దేశంలో నంబర్ వన్ స్మార్ట్‌ఫోన్ కంపెనీగా నిలిచింది. ఆన్‌లైన్ ద్వారానే కాకుండా ఆఫ్‌లైన్ స్టోర్లలోనూ అమ్మకాలు పెంచుకుంటోంది. అయితే కిందటేడాది విడుదలైన కంపెనీ ఫ్లాగ్‌షిప్ స్మార్ట్‌ఫోన్ ఎంఐ మిక్స్ 2 ధరను షావోమి తగ్గించింది. ఇది శాశ్వత తగ్గింపు అని కంపెనీ వెల్లడించింది. కిందటేడాది డిసెంబర్‌లో ఈ స్మార్ట్‌ఫోన్‌ను షావోమి విడుదల చేసింది. అప్పుడు దీని ధర రూ.35,999. అయితే భారీ తగ్గింపుతో ఇప్పుడు ఆ ధర రూ.29,999కి చేరింది.
తగ్గింపు ధర ఇప్పటికే అందుబాటులోకి వచ్చింది. ఇక నుంచి ఎంఐ.కామ్, ఎంఐ హోమ్, భాగస్వామ్య స్టోర్లు, ఫ్లిప్‌కార్ట్ వెబ్‌సైట్‌లో ఈ కొత్త ధరకే ఎంఐ మిక్స్ 2ను కొనుగోలు చేయొచ్చు. వాస్తవానికి ఈ ఏడాది జనవరిలో తొలిసారి ఈ ఫోన్‌పై రూ.3వేలు తగ్గించారు. దీంతో ఈ స్మార్ట్‌ఫోన్ ధర రూ.32,999 అయ్యింది. అయితే గురువారం వన్‌ప్లస్ 6 స్మార్ట్‌ఫోన్ విడుదలైన సంగతి తెలిసిందే. ఈ ఫోన్ విడుదలైన ఒక్క రోజులోనే ఎంఐ మిక్స్ 2 ధరను మరోసారి తగ్గించడం విశేషం. తాజా మరో రూ.3వేలు తగ్గించడంతో ఈ ఫోన్ ధర రూ.29,999కి చేరింది.